techiaith/cofnodycynulliad_en-cy huggingface dataset:
English: Well, it's a good example of the fact that within each of our health boards there are examples of real excellence, and the drive is to have more care delivered closer to home, which means people don't need to stay unnecessarily within a hospital setting. Again, the point is that significant areas of activity that would previously have been undertaken by doctors are now undertaken by different staff. Having a nurse-led intervention is a good example of, and another example of, the sort of reform we want to see in our service, delivered progressively, that isn't about bricks and mortar, but is about how we make better use of our staff in different settings. I think it's what we need to do, and there is an expectation within the public, and I think there's a real desire amongst the staff themselves to design new models of care to do just that.
Welsh: Wel, mae'n enghraifft dda o'r ffaith fod enghreifftiau o ragoriaeth go iawn ym mhob un o'n byrddau iechyd, a'r cymhelliant yw darparu mwy o ofal yn nes at adref, sy'n golygu nad oes angen i bobl aros mewn ysbyty'n ddiangen. Unwaith eto, y pwynt yw bod meysydd gweithgaredd sylweddol a fyddai wedi cael eu cyflawni gan feddygon yn flaenorol bellach yn cael eu cyflawni gan staff gwahanol. Mae cael ymyrraeth a arweinir gan nyrsys yn enghraifft dda, ac yn enghraifft arall o'r math o ddiwygio rydym eisiau ei weld yn ein gwasanaeth, wedi'i gyflwyno fesul cam, diwygio nad yw'n ymwneud â brics a morter, ond â sut y gwnawn ddefnydd gwell o'n staff mewn gwahanol leoliadau. Rwy'n credu mai dyna rydym angen ei wneud, ac mae disgwyliad ymhlith y cyhoedd, ac rwy'n credu bod yna awydd gwirioneddol ymhlith y staff eu hunain i lunio modelau gofal newydd i wneud yn union hynny.
English: Thank you for the question. The Welsh Government's intentions were set out in November last year in the updated 'Cancer Delivery Plan for Wales'. Through the national implementation group, there will be a focus on early diagnosis and health boards will continue to prioritise cancer waiting times.
Welsh: Diolch am y cwestiwn. Cafodd bwriadau Llywodraeth Cymru eu nodi ym mis Tachwedd y llynedd yn y diweddariad o'r 'Cynllun Cyflawni Canser ar gyfer Cymru'. Drwy'r grwp gweithredu cenedlaethol, bydd ffocws ar ddiagnosis cynnar a bydd byrddau iechyd yn parhau i flaenoriaethu amseroedd aros canser.
English: Thank you very much for the reply, Cabinet Secretary. During the general election in 2010, Labour promised to provide every cancer patient in Wales with a key worker by 2011. However, the recent Wales cancer patient experience survey found that 14 per cent of respondents still do not have a key worker. Also, it is not mandatory for Public Health Wales to collect data on key workers. What action will the Cabinet Secretary take to ensure that these vital data are collected and when does he expect that cancer patients in Wales will receive the level of care promised back in 2010? I think six to seven years is much longer than our term and the promise should be fulfilled. Thank you.
Welsh: Diolch yn fawr i chi am yr ateb, Ysgrifennydd y Cabinet. Yn ystod yr etholiad cyffredinol yn 2010, addawodd Llafur ddarparu gweithiwr allweddol i bob claf canser yng Nghymru erbyn 2011. Fodd bynnag, canfu arolwg profiad cleifion canser Cymru yn ddiweddar nad oes gan 14 y cant o'r ymatebwyr weithiwr allweddol o hyd. Hefyd, nid yw'n orfodol i Iechyd Cyhoeddus Cymru gasglu data ar weithwyr allweddol. Pa gamau y bydd Ysgrifennydd y Cabinet yn eu cymryd i sicrhau bod y data hanfodol hwn yn cael ei gasglu a phryd y mae'n disgwyl y bydd cleifion canser yng Nghymru yn derbyn y lefel o ofal a addawyd yn ôl yn 2010? Rwy'n credu bod chwech i saith mlynedd yn llawer hwy na'n tymor a dylai'r addewid gael ei gyflawni. Diolch.
English: Well, in answer to the question from the UKIP spokesperson, I again indicated that, from 2013, 66 per cent of cancer patients had a key worker, and, okay, that's risen to 86 per cent in the most recent survey. So, significant progress and yet more to do, as I previously indicated. Currently, the key worker information's held within the cancer information system, otherwise known as Canisc. And we do know that needs to be replaced, and so it should then make it easier to understand a range of these areas. Rather than asking health boards to do it manually or to invent a different system to collect the information on key workers, I'm interested in getting a proper approach to collect and allow us to interrogate those data in a meaningful way, not just about key workers, but on a number of other areas. So, that work is being undertaken by the Wales cancer network and by officials across the Government. So, this is an area where I think we can be proud of the progress we've made, but as I say, and I regularly say, we still recognise there is more for us to do.
Welsh: Wel, mewn ymateb i'r cwestiwn gan lefarydd UKIP, dywedais unwaith eto fod gan 66 y cant o gleifion canser weithiwr allweddol yn 2013, a, iawn, mae hwnnw wedi codi i 86 y cant yn yr arolwg diweddaraf. Felly, mae cynnydd sylweddol wedi bod ac eto mae mwy i'w wneud, fel y nodais yn flaenorol. Ar hyn o bryd, mae'r wybodaeth am weithwyr allweddol yn cael ei chadw o fewn y system gwybodaeth canser a elwir yn Canisc. Ac fe wyddom fod angen adnewyddu'r system honno, ac felly dylai hynny ei gwneud yn haws wedyn i ddeall amryw o'r meysydd hyn. Yn hytrach na gofyn i fyrddau iechyd ei wneud â llaw neu i ddyfeisio system wahanol i gasglu'r wybodaeth am weithwyr allweddol, hoffwn gael dull priodol o gasglu data a'n galluogi i gwestiynu'r data hwnnw mewn ffordd ystyrlon, nid yn unig mewn perthynas â gweithwyr allweddol, ond mewn nifer o feysydd eraill. Felly mae'r gwaith hwnnw'n cael ei wneud gan rwydwaith canser Cymru a chan swyddogion ar draws y Llywodraeth. Felly mae hwn yn faes lle rwy'n credu y gallwn fod yn falch o'r cynnydd rydym wedi'i wneud, ond fel y dywedais, ac fel rwy'n ei ddweud yn rheolaidd, rydym yn parhau i gydnabod bod mwy i ni ei wneud.
English: Cabinet Secretary, the cross-party group on asbestos received a presentation at its meeting in May on immunotherapy as a potential treatment in mesothelioma, including the SKOPOS trial at Velindre, looking at how a vaccine called TroVax may work alongside chemotherapy for those who suffer from pleural mesothelioma. Funding for this research runs out in August of this year and there's concern that the immunotherapy research being carried out in Leicester university, which is heavily dependent on the trial work carried out by the Cardiff research group, could be compromised. Do you agree with me, Cabinet Secretary, this is pioneering work being carried out in Velindre, and is key to identifying new ways of treating mesothelioma? And can you assure me that you'll look at what funding can be provided to ensure that this work can continue beyond August?
Welsh: Ysgrifennydd y Cabinet, cafodd y grŵp trawsbleidiol ar asbestos gyflwyniad yn ei gyfarfod ym mis Mai ar imiwnotherapi fel triniaeth bosibl ar gyfer mesothelioma, gan gynnwys y treial SKOPOS yn Felindre, i edrych ar sut y gallai brechlyn o'r enw TroVax weithio ochr yn ochr â chemotherapi ar gyfer y rhai sy'n dioddef o fesothelioma plewrol. Mae'r cyllid ar gyfer y gwaith ymchwil hwn yn dod i ben ym mis Awst eleni ac mae pryder y gallai'r ymchwil sy'n cael ei wneud ar imiwnotherapi ym mhrifysgol Caerlŷr, sy'n ddibynnol iawn ar y gwaith treialu a wnaed gan grŵp ymchwil Caerdydd, fod mewn perygl. A ydych yn cytuno, Ysgrifennydd y Cabinet, fod y gwaith hwn a wneir yn Felindre yn arloesol, a'i fod yn allweddol ar gyfer canfod ffyrdd newydd o drin mesothelioma? Ac a allwch fy sicrhau y byddwch yn edrych ar ba gyllid y gellir ei ddarparu i sicrhau y gall y gwaith hwn barhau ar ôl mis Awst?
English: I thank the Member for raising the issue. Mesothelioma is something that I'm particularly interested in. Without wishing to go over my previous role, somebody else in the Chamber and I were lawyers before coming to this place and we actually dealt with and worked on a number of mesothelioma cases. Meeting members of the family and having to witness appeals was particularly striking at times - a very difficult experience to go through, because mesothelioma is, to date, always fatal. The path to the end is a quick and a distressing one. So, I'm particularly interested in research to potentially not just extend life, but save life as well. I'd be grateful, actually, if the Member would write to me. I'd be happy to discuss the matter with her in more detail - I understand you are the chair of the cross-party group - to understand where we are now and the approach that we'll take with other parts of the UK in helping to improve outcomes in the future.
Welsh: Diolch i'r Aelod am godi'r mater. Mae mesothelioma yn rhywbeth y mae gennyf ddiddordeb arbennig ynddo. Heb ddymuno trafod fy rôl flaenorol, roeddwn i a rhywun arall yn y Siambr hon yn gyfreithwyr cyn dod i'r lle hwn, a buom yn gweithio ar nifer o achosion mesothelioma mewn gwirionedd. Roedd cyfarfod ag aelodau o'r teulu a gorfod bod yn dyst i apeliadau yn arbennig o galed ar adegau - profiad anodd iawn, oherwydd mae mesothelioma, hyd yma, bob amser yn angheuol. Mae'r llwybr at y diwedd yn un cyflym a gofidus. Felly mae gennyf ddiddordeb arbennig mewn gwaith ymchwil a fyddai, o bosibl, nid yn unig yn ymestyn bywydau, ond yn achub bywydau hefyd. Byddwn yn ddiolchgar, mewn gwirionedd, pe bai'r Aelod yn ysgrifennu ataf. Byddwn yn hapus i drafod y mater gyda hi'n fwy manwl - rwy'n deall mai chi yw cadeirydd y grŵp trawsbleidiol - er mwyn deall ein sefyllfa ar hyn o bryd a'r dull y byddwn yn ei gymryd gyda rhannau eraill o'r DU i helpu i wella canlyniadau yn y dyfodol.
English: Thank you for the question. Research and innovation are key criteria for university health board designations in Wales and form part of the NHS Wales planning framework. As a Government, we have committed over £29 million in this financial year to continue our investment in high-quality research and technology-focused innovation within the NHS.
Welsh: Diolch am y cwestiwn. Mae ymchwil ac arloesedd yn feini prawf allweddol ar gyfer dynodiadau byrddau iechyd prifysgol yng Nghymru ac yn rhan o fframwaith cynllunio GIG Cymru. Fel Llywodraeth, rydym wedi ymrwymo dros £29 miliwn yn y flwyddyn ariannol hon i barhau â'n buddsoddiad mewn ymchwil o ansawdd uchel ac arloesedd sy'n canolbwyntio ar dechnoleg o fewn y GIG.
English: Thank you, Cabinet Secretary. The clinical research innovation centre at St Woolos Hospital is an excellent example of investment by Aneurin Bevan health board that allows researchers and staff to participate in groundbreaking research in areas including dementia, diabetes and cancer. Last year, over 17,000 participants participated in nearly 480 clinical research studies, which helps researchers develop new treatments and ensures that patients have access to those closer to home. What plans does the Cabinet Secretary have to work with the centre, health boards and others to ensure that support and encouragement of patients, carers and staff fully embrace research and make it a core activity within the NHS in Wales?
Welsh: Diolch i chi, Ysgrifennydd y Cabinet. Mae'r ganolfan arloesi ymchwil clinigol yn Ysbyty Gwynllyw yn enghraifft wych o fuddsoddiad gan fwrdd iechyd Aneurin Bevan sy'n caniatáu i ymchwilwyr a staff gymryd rhan mewn ymchwil arloesol mewn meysydd sy'n cynnwys dementia, diabetes a chanser. Y llynedd, cymerodd dros 17,000 o gyfranogwyr ran mewn bron i 480 o astudiaethau ymchwil clinigol, sy'n helpu ymchwilwyr i ddatblygu triniaethau newydd ac yn sicrhau bod cleifion yn cael mynediad at y rheini'n nes at adref. Pa gynlluniau sydd gan Ysgrifennydd y Cabinet i weithio gyda'r ganolfan, byrddau iechyd ac eraill i sicrhau bod cleifion, gofalwyr a staff yn cael eu cefnogi a'u hannog i gofleidio ymchwil yn llawn a'i wneud yn weithgaredd craidd o fewn y GIG yng Nghymru?
English: I thank the Member for the question. I enjoyed our visits - well, my visits - to your constituency to meet staff within the Aneurin Bevan university health board. I was struck by the range of activity that was being undertaken. That's part of the £21 million that we fund through Health and Care Research Wales. The additional £8 million, when I refer to the £29 million, comes from the Efficiency Through Technology fund. There's a range of different routes to getting there. But, actually, this is really important for not just having staff who are committed and who want to understand what more they can do, but actually to improve outcomes and the quality of care that is delivered. As I said, it is a key part of university health board designation and status. It also forms part of the criteria for approving or not approving an integrated medium-term plan. So, this is embedded within our planning framework, and I expect to see it in our regular meetings with chairs, in their appraisals, to make sure that research and innovation are a key part of what the health boards are actually undertaking today, to ensure that we improve healthcare for tomorrow.
Welsh: Diolch i'r Aelod am y cwestiwn. Mwynheais ein hymweliadau - wel, fy ymweliadau i - â'ch etholaeth i gyfarfod â staff bwrdd iechyd prifysgol Aneurin Bevan. Fe'm trawyd gan yr ystod o weithgareddau a oedd yn cael eu cynnal. Mae hwnnw'n rhan o'r £21 miliwn rydym yn ei ariannu drwy Ymchwil Iechyd a Gofal Cymru. Mae'r £8 miliwn ychwanegol, pan fyddaf yn cyfeirio at y £29 miliwn, yn dod o'r gronfa Effeithlonrwydd drwy Dechnoleg. Ceir amrywiaeth o lwybrau gwahanol i gyrraedd yno. Ond mewn gwirionedd, mae hyn yn bwysig iawn, nid yn unig i gael staff sy'n ymroddedig ac sydd eisiau deall beth arall y gallant ei wneud, ond hefyd i wella canlyniadau ac ansawdd y gofal sy'n cael ei ddarparu mewn gwirionedd. Fel y dywedais, mae'n rhan allweddol o ddynodiad a statws bwrdd iechyd prifysgol. Mae hefyd yn rhan o'r meini prawf ar gyfer cymeradwyo neu beidio â chymeradwyo'r cynllun tymor canolig integredig. Felly, mae hwn wedi'i ymgorffori yn ein fframwaith cynllunio, ac rwy'n disgwyl ei weld yn ein cyfarfodydd rheolaidd gyda chadeiryddion, yn eu harfarniadau, er mwyn sicrhau bod ymchwil ac arloesedd yn rhan allweddol o'r hyn y mae'r byrddau iechyd yn ei gyflawni heddiw mewn gwirionedd, er mwyn sicrhau ein bod yn gwella gofal iechyd ar gyfer y dyfodol.
English: Cabinet Secretary, it was a pleasure accompanying you to the turf-cutting ceremony at the new critical care centre, now known as the Grange university hospital, on Monday in Cwmbran. I did tweet a nice picture of us, with you with a shovel digging the foundations. This new hospital has been a long time in the pipeline, as we know, and you have the virtue of being the Minister who actually got to cut the turf - many of your predecessors didn't get around to doing that. But, would you agree with me that it's more than just about the building? We want to see that the new hospital develops into a world-class centre of excellence and innovation. I know it was once considered as a possible centre for neuroscience, but I think that fell by the wayside. So, what work are you doing, and is the Welsh Government doing, to ensure that when the new hospital does finally open - hopefully in a few years' time - that it really will be a hospital that will be world class, that will be something that the people of south Wales can be really proud of, and that will attract the brightest and best medical staff?
Welsh: Ysgrifennydd y Cabinet, roedd yn bleser mynd gyda chi i seremoni torri'r dywarchen y ganolfan gofal critigol newydd, a elwir bellach yn ysbyty prifysgol y Faenor, ddydd Llun yng Nghwmbrân. Fe drydarais lun da ohonom, a chi'n palu'r sylfeini â rhaw. Mae'r ysbyty newydd wedi bod yn yr arfaeth ers amser hir, fel y gwyddom, a chi oedd y Gweinidog a gafodd y fraint o dorri'r dywarchen - ni ddaeth sawl un o'ch rhagflaenwyr i ben â gwneud hynny. Ond a fyddech yn cytuno ei fod yn ymwneud â mwy na'r adeilad? Rydym am weld bod yr ysbyty newydd yn datblygu i fod yn ganolfan ragoriaeth ac arloesedd o safon fyd-eang. Rwy'n gwybod iddi gael ei hystyried ar un adeg fel canolfan bosibl ar gyfer niwrowyddorau, ond rwy'n meddwl bod hynny wedi mynd ar chwâl. Felly, pa waith rydych yn ei wneud, ac mae Llywodraeth Cymru yn ei wneud, i sicrhau, pan fydd yr ysbyty newydd yn agor yn y pen draw - mewn ychydig flynyddoedd, gobeithio - y bydd yn ysbyty o safon fyd-eang, yn rhywbeth y gall pobl de Cymru fod yn wirioneddol falch ohono, ac a fydd yn denu'r staff meddygol gorau a mwyaf disglair?
English: I think it should make a real and significant difference in remodelling healthcare right across the Gwent area and beyond. It's due to open, as you know, in spring 2021, when the Grange university hospital should be open for business. It's important, in terms of the question that Jayne Bryant asked and the point that you make, to understand that the way in which we deliver services isn't simply about delivering excellent healthcare - research and innovation have to take place alongside and through that as well. So, I do expect there to be a keen focus on research and innovation when that hospital opens, not just at the point of opening but throughout the period of time, because that is part of attracting and retaining staff there. So, for example, the moves that have already been made to have a hyperacute stroke unit, currently based in the Royal Gwent - a lot of that is actually about having a different service model that has allowed it to attract, recruit and retain high-quality staff who would not otherwise have come into an old model of care. The research that is already ongoing there should be carried forward within a new model of delivering healthcare as well. So, for me, it's a key part of what we're investing in for the future, not just the bricks and the mortar.
Welsh: Rwy'n credu y dylai wneud gwahaniaeth gwirioneddol a sylweddol i ailfodelu gofal iechyd ar draws ardal Gwent a thu hwnt. Mae i fod i agor, fel y gwyddoch, yn ystod gwanwyn 2021, pan ddylai ysbyty prifysgol y Faenor fod ar agor ac yn weithredol. O ran y cwestiwn a ofynnodd Jayne Bryant a'r pwynt a wnewch, mae'n bwysig deall nad yw'r ffordd rydym yn darparu gwasanaethau yn ymwneud yn unig â darparu gofal iechyd rhagorol - rhaid i ymchwil ac arloesedd ddigwydd ochr yn ochr â hynny a thrwy hynny yn ogystal. Felly, rwy'n disgwyl y bydd ffocws manwl ar ymchwil ac arloesedd pan fydd yr ysbyty'n agor, nid ar adeg yr agoriad yn unig ond drwy gydol y cyfnod o amser, gan fod hynny'n rhan o'r broses o ddenu a chadw staff yno. Felly, er enghraifft, mae'r camau a roddwyd ar waith eisoes i gael uned strôc hyperaciwt, a leolir ar hyn o bryd yn Ysbyty Brenhinol Gwent - mae llawer o hynny mewn gwirionedd yn ymwneud â chael model gwasanaeth gwahanol sydd wedi caniatáu iddo ddenu, recriwtio a chadw staff o ansawdd uchel na fyddai wedi dod fel arall yn rhan o hen fodel o ofal. Dylai'r gwaith ymchwil sydd eisoes ar y gweill yno gael ei wneud yn rhan o fodel newydd o ddarparu gofal iechyd hefyd. Felly, i mi, mae'n rhan allweddol o'r hyn rydym yn buddsoddi ynddo ar gyfer y dyfodol, nid brics a morter yn unig.
English: Cabinet Secretary, what are you doing to promote clinical research in rural health here in Wales?
Welsh: Ysgrifennydd Cabinet, beth ydych chi'n ei wneud i hybu ymchwil clinigol mewn iechyd gwledig yma yng Nghymru?
English: Interestingly, I've had a range of conversations with people in the mid Wales collaborative, with Aberystwyth University and with Bronglais hospital, but also I attended last week the research and innovation day at Trinity college Carmarthen, which looked at a range of research and innovation activities right across the Hywel Dda health board area. There's a very clear signal from this Government that we expect that work to continue, because there are a number of people who want to undertake activities in areas where they know they'll have to work, effectively, in an urban area or in a city-based service, but there are lots of other people who specifically want to work in rural medicine. We need to make sure that our service doesn't just provide the services people who live in rural communities want to undertake, but that we understand the best-quality evidence that is available about how to deliver that service safely and securely in a way that values the choices people make to live in rural communities so that they receive high-quality healthcare too.
Welsh: Yn ddiddorol, rwyf wedi cael nifer o sgyrsiau gyda phobl yn y gydweithrediaeth yng nghanolbarth Cymru, gyda Phrifysgol Aberystwyth a chydag ysbyty Bronglais, ond hefyd, yr wythnos diwethaf, mynychais y diwrnod ymchwil ac arloesedd yng ngholeg y Drindod Caerfyrddin, a oedd yn edrych ar ystod o weithgareddau ymchwil ac arloesedd ar draws ardal bwrdd iechyd Hywel Dda. Ceir arwydd clir iawn gan y Llywodraeth hon ein bod yn disgwyl i'r gwaith hwnnw barhau, gan fod nifer o bobl eisiau cyflawni gweithgareddau mewn ardaloedd lle maent yn gwybod y bydd yn rhaid iddynt weithio, i bob pwrpas, mewn ardal drefol neu wasanaeth dinesig, ond ceir llawer o bobl eraill sydd am weithio'n benodol mewn meddygaeth wledig. Mae angen inni wneud yn siŵr nad yw ein gwasanaeth ond yn darparu'r gwasanaethau y mae pobl sy'n byw mewn cymunedau gwledig yn awyddus i'w cyflawni, ond ein bod yn deall y dystiolaeth o'r ansawdd gorau sydd ar gael ynglŷn â sut i gyflwyno'r gwasanaeth hwnnw'n ddiogel mewn ffordd sy'n gwerthfawrogi'r dewisiadau y mae pobl yn eu gwneud i fyw mewn cymunedau gwledig er mwyn iddynt gael gofal iechyd o ansawdd uchel hefyd.
English: Thank you. We are committed to high-quality general practice as a core part of a modern primary care service. Investment in general medical services will increase by £27 million in this financial year. This, together with £40 million for primary care estates and our £43 million primary care fund, supports the ongoing provision of sustainable and high-quality general practice.
Welsh: Diolch. Rydym wedi ymrwymo i ymarfer cyffredinol o ansawdd uchel fel rhan greiddiol o wasanaeth gofal sylfaenol modern. Bydd buddsoddiad mewn gwasanaethau meddygol cyffredinol yn cynyddu £27 miliwn yn y flwyddyn ariannol hon. Mae hyn, ynghyd â £40 miliwn ar gyfer ystadau gofal sylfaenol a'n cronfa gofal sylfaenol £43 miliwn, yn cefnogi darpariaeth ymarfer cyffredinol barhaus sy'n gynaliadwy ac o ansawdd uchel.
English: I'm grateful for that reply, but the Cabinet Secretary will know that the national survey for Wales found that 39 per cent of respondents find it difficult to make a convenient appointment to see a GP, and 62 per cent overall were not satisfied with the service provided by the NHS in Wales. Since 2004, as a proportion of NHS funding, general practice has declined from 10 per cent of the total to 8 per cent - admittedly, that's gone up recently - but the British Medical Association say that in order to get to a satisfactory position, this should be 12 per cent of what we currently spend on the NHS. Can the Cabinet Secretary give us an idea of what response he would make to the BMA about that figure?
Welsh: Rwy'n ddiolchgar am yr ateb hwnnw, ond bydd Ysgrifennydd y Cabinet yn gwybod bod arolwg cenedlaethol Cymru wedi canfod bod 39 y cant o'r ymatebwyr yn ei chael hi'n anodd gwneud apwyntiad cyfleus i weld meddyg teulu, ac roedd 62 y cant i gyd yn anfodlon â'r gwasanaeth a ddarperir gan y GIG yng Nghymru. Ers 2004, fel cyfran o gyllid y GIG, mae ymarfer cyffredinol wedi gostwng o 10 y cant o'r cyfanswm i 8 y cant - mae hwnnw wedi mynd i fyny yn ddiweddar, rhaid cyfaddef - ond er mwyn cyrraedd safle boddhaol, mae Cymdeithas Feddygol Prydain yn dweud y dylai fod yn 12 y cant o'r hyn rydym yn ei wario ar y GIG ar hyn o bryd. A all Ysgrifennydd y Cabinet roi syniad i ni o'r ymateb y byddai'n ei roi i Gymdeithas Feddygol Prydain ynglŷn â'r ffigur hwnnw?